ธพ.หารือ กฟผ.-PTT หาแนวทางดูดซับน้ำมันปาล์มล้นสต็อก
กรมธุรกิจพลังงานหารือกฟผ.-PTT หาแนวทางช่วยดูดซับน้ำมันปาล์มล้นสต็อก
20 ต.ค. 2558

นายวิฑูรย์ กุลเจริญวิรัตน์ อธิบดีกรมธุรกิจพลังงาน (ธพ.) กล่าวถึงกรณีที่คณะกรรมการนโยบายปาล์มน้ำมันแห่งชาติ(กนป.) ต้องการให้ทางกระทรววพลังงานเร่งหาแนวทางดูดซับน้ำมันปาล์มที่ล้นสต๊อกอยู่ในขณะนี้ ซึ่งปัจจุบันกระทรวงพลังงานยู่ระหว่างการหารือกับทางการไฟฟ้าฝ่ายผลิตแห่งประเทศไทย(กฟผ.) และบริษัท ปตท. จำกัด (มหาชน) หรือ PTT เพื่อเร่งหาแนวทางดูดซับน้ำมันปาล์มเพิ่มขึ้น
โดยเบื้องต้นจะให้ทาง ปตท. จัดเก็บสต๊อกปาล์มเพิ่มขึ้น ส่วนการนำน้ำมันไบโอดีเซล (B100) มาผสมกับน้ำมันดีเซลนั้น ขณะนี้ได้มีการผสมในสัดส่วนที่เต็มอัตราแล้ว คืออยู่ที่ 7%  โดยปัจจุบันมีความต้องการใช้ B100 อยู่ที่ประมาณกว่า 3 ล้านลิตรต่อวัน